আব্দুল্লাহ আল মামুন,ভ্রাম্যমান প্রতিনিধি,চলিাহাটি ওয়বে : নীলফামারীর ডোমার উপজেলায় অটো-রিক্সার ধাক্কায় এক মটরসাইকেল চালক নিহত ও এক আরোহী আহত হয়েছে। রবিবার রাত ১১ টার দিকে ডোমার-নীলফামারী সড়কের খানাবাড়ি জুম্মা পাড়া এলাকায় এ দূর্ঘাটনা ঘটে। নিহত মটরসাইকেল চালক হলেন, উপজেলার হরিণচড়া ইউনিয়নের খানাবাড়ি গ্রামের মনছের আলীর পুত্র কাপড় ব্যবসায়ী ময়নুল ইসলাম(৪০) ও আহত ব্যাক্তি একই এলাকার মৃত জহুরুল হকের পুত্র মমিন রহমান(২০)। এলাকাবাসী জানায়, রাতে ডোমার সদর হতে মটরসাইকেল যোগে তারা নিজ বাড়ি ফেরার সময় ওই স্থানে বিপরিত দিক থেকে আসা একটি অটো-রিক্সার সাথে মুখোমুখি সংঘর্ষ হয়। এতে মটরসাইকেল চালক ও আরোহী দুইজনকে আহতাবস্থায় উপজেলা স্বাস্থ্য কমপ্লেক্স হতে উন্নত চিকৎসার জন্য রংপুর মেডিকেল কলেজ হাসপাতালে ভর্তি করা হয়। সোমবার ভোরে চিকিৎসাধীন অবস্থায় ময়নুল ইসলামের মৃত্যু হয়। বর্তমানে মমিন রহমান চিকিৎসাধীন রয়েছে।ডোমার থানার অফিসার্স ইনচার্জ মোঃমোকছেদ আলী বিষয়টি নিশ্চিত করেছেন।